Adobe Flash Player ya iku piranti alus kang gunané kanggo ndelok multimédhia , "Rich Internet Applications" , lan "streaming video" lan "audio", ing komputer paramban wèb utawa ing piranti "mobile" kang njurung. Flash Player iku nglakokaké SWF file kang bisa digawé "Adobe Flash authoring tool", déning Adobe Flex utawa Macromedia liyané lan piranti pihak liyané. Flash Player diciptakaké déning Macromedia lan saiki wis dikembangaké lan didhistribusikaké déning Adobe Systems sawisé akuisisi. Flash Player njurung vèktor lan raster grafis, grafis 3D , basa scripting kang ana ing kana diarani "ActionScript" , lan streaming vidhéo lan audio. ActionScript didhasaraké ing "ECMAScript" , lan njurung kodhe kang orientasiné objèk , lan bisa dibandhingaké karo "JavaScript". Flash Player duwé basis panganggo kang wiyar, punjul 90% penetrasi internèt ing komputer kang kagandhèng, lan kagolong format umum kanggo gamé, animasi, lan GUI kang ana ing kaca wèb. 